Държавен вестник, бр. 37, 2009 г., стр. 12

С Т Р .  12
Д Ъ Р Ж А В Е Н   В Е С Т Н И К
Б Р О Й  37
§ 5. Създава се чл. 24а:
“Чл. 24а. Търговците, които преопаковат
взривни вещества за граждански цели, се уверя-
ват, че върху всяко изделие до най-малката
опаковка е поставена уникалната идентифика-
ция съгласно приложение № 21.”
§ 6. Създава се чл. 25а:
“Чл. 25а. Търговците, на които е издадено
разрешение за търговия с взривни вещества за
граждански цели, спазват изискванията на
чл. 15а и 15б.”
§ 7. Създават се чл. 64а и 64б:
“Чл. 64а. Вносители, които внасят взривни
вещества за граждански цели, се уверяват, че
върху всяко изделие до най-малката опаковка е
поставена уникалната идентификация съглас-
но приложение № 21.
Чл. 64б. Лицата, получили разрешение за
внос на взривни вещества за граждански цели,
спазват изискванията на чл. 15а и 15б.”
§ 8. Създава се приложение № 21:
“Приложение № 21
 към чл. 12а, ал. 1
Уникалната идентификация по чл. 12а включва:
1. Част, която може да бъде прочетена с просто
око и която съдържа:
а) името на производителя;
б) буквено-цифров код, съставен от:
аа) 2 букви, идентифициращи държавата член-
ка (място на производство или на внос в общност-
ния пазар, напр. BG = България);
бб) 3 цифри, идентифициращи името на произ-
водствения обект (дадени от компетентните наци-
онални органи);
вв) уникалния код на продукта и логистична
информация, посочена от производителя.
2. Идентификационен номер, който може да
бъде прочетен от електронен четец под формата
на баркод и/или матричен код, пряко свързан с
буквено-цифровия идентификационен код.
3. Пример:
“Наименование на юридическото лице”
BG 001 100111 A 11111 222222
4. За изделия, които са прекалено малки и върху
тях не могат да се поставят уникалният код на про-
дукта и логистичната информация, посочена от про-
изводителя, се смятат за достатъчни данните, посо-
чени в т. 1, буква “б”, подточки “аа” и “бб” и т. 2.”
§ 9. В допълнителните разпоредби се съз-
дава § 2в:
“§ 2в. Правилникът въвежда разпоредбите
на Директива 2008/43/ЕО на Комисията относ-
но въвеждането съгласно Директива 93/15/ЕИО
на Съвета на система за идентификация и прос-
ледяване на взривни вещества с гражданско
предназначение (ОВ, L 94 от 05.04.2008 г., стр.
8—12), съответните разпоредби на Директива
на Съвета от 18 юни 1991 г. относно контрола
на придобиването и притежаването на оръжие
(1991/477/ЕИО) (ОВ, Специално издание 2007 г.,
глава 13, том 10) и съответните разпоредби на
Директива 93/15/ЕИО на Съвета от 5 април
1993 г. за хармонизиране на разпоредбите, свър-
зани с пускането на пазара и надзора на взрив-
ни вещества с гражданско предназначение (ОВ,
Специално издание 2007 г., глава 13, том 11).”
Допълнителна разпоредба
§ 10. Навсякъде в правилника:
1. Думите “директора на НСП”, “директора
на СДП или ОДП”, “началника на РПУ”, “ра-
йонното полицейско управление (РПУ)” и
“РДВР” се заменят съответно с “директора на
ГДОП”, “директора на СДВР или ОДМВР”,
“началника на РУ”, “районното управление
(РУ)” и “ОДМВР”.
2. Думите “започнало полицейско производ-
ство” се заменят с думите “образувано досъдеб-
но производство”.
3. Думите “група “Материално-техническо
осигуряване и социално обслужване” (МТО-
СО) при СДВР и РДВР”, “сектор “Въоръже-
ние” при ДМТОСО—МВР” и “група МТОСО
при СДВР и РДВР” се заменят съответно със
“структурно звено “Управление на собственост-
та и социални дейности” (УССД) при СДВР и
ОДМВР”, “структурно звено “Въоръжение” при
ДУССД—МВР” и “структурно звено УССД при
СДВР и ОДМВР”.
4. Думите “с адрес за контакти и комуника-
ции: София, пощенски код 1202, бул. Сливница
235, тел. 31 90 79, факс 31 60 80” се заличават.
Заключителна разпоредба
§ 11. Параграфи 3, 4, 5, 6, 7 и 8 влизат в сила
от 5 април 2012 г.
Министър-председател: Сергей Станишев
За главен секретар на Министерския съвет:
Веселин Даков
6829
ПОСТАНОВЛЕНИЕ  № 112
ОТ 13 МАЙ 2009 Г.
за създаване на Национален съвет по въпро-
сите на социалното включване към Министер-
ския съвет
МИНИСТЕРСКИЯТ СЪВЕТ
П О С Т А Н О В И :
Чл. 1. Създава Национален съвет по въпро-
сите на социалното включване към Министер-
ския съвет.
Чл. 2. Съставът на съвета по чл. 1 се опреде-
ля с Правилника за устройството и дейността
на Националния съвет по въпросите на социал-
ното включване към Министерския съвет.
Чл. 3. Приема Правилник за устройството
и дейността на Националния съвет по въпро-
сите на социалното включване към Минис-
терския съвет.